Nekropola sa stećcima Donje Breške
<s>Nekropola sa stećcima Donje Breške, na lokaciji Stare kuće, opština Tuzla, sadrže nadgrobnike iz dužeg perioda istorije Bosne i Hercegovine.</s><s>Na sjednici komisije za očuvanje nacionalnih spomenika održanoj od 26. oktobra 2010. godine, proglašena je za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cheery, Amra Hadžimuhamedović (predsjedavajuća), Dubravko Lovrenović i Ljiljana Ševo.</s>

<s>Historija 
U XIII vijeku oblast Soli pripadala je Ugarskoj državi.</s><s>U periodu od 1284. do 1316. godine ovu oblast od ugarskih vladara dobija na upravu srpski kralj  Stefan Dragutin.</s>

<s>Bosanski ban Stjepana II Kotromanića (1322. do 1353. godine) sebe naziva gospodarom „Soli i drugih oblasti“.</s><s>Od 1356. godine, Tvrtko I Kotromanić naziva se banom „čitave Bosne i čitave Usore i Soli“.</s><s>Nakon proglašenja Bosne kraljevinom 1377. godine Soli ulaze u titulu Tvrtka I, koja glasi: Kralj Srbljem, Bosni, Primorju, Hlmsci Zemli, Zapadnim Stranam, Dolnim Krajem, Usori, Soli, Podrinju i k tomu.</s>

<s>Opis 
Naselje Donje Breške udaljeno je od Tuzle  oko 8 km vazdušne linije u pravcu sjeverozapada.</s><s>Na nekropoli evidentirano je 23 stećka.</s><s>Od ukupnog broja stećaka samo dva su sanduci, koji su za oko 20 m izdvojeni od ostatka nekropole.</s><s>Ostatak nekropole čine stubovi različitih završetaka (lučno zasvođeni, s lučnim izbočenjem i s ravnim završetkom koji se šire prema gore).</s><s>Po brojnosti i obradi, stubovi dosta zaostaju iza osnovnih oblika stećaka, a malobrojnost je i posljedica njihovog relativnog kratkog trajanja.</s><s>Datiraju se najranije oko polovine XV stoljeća, a pripadaju i prvoj polovini XVI stoljeća.</s>

<s>Stubovi su dobro klesani.</s><s>Ukrašeni su motivom krsta, polumjeseca, jabukama, spiralama, kanelurama.</s>

<s>Literatura 
 Marian Wenzel, Ukrasni motivi na stećcima, Sarajevo, 1965.</s>

<s>Reference</s>

<s>Vanjski linkovi 
 Zvanični sajt komisije za očuvanje nacionalnih spomenika Bosne i Hercegovine</s>

<s>B
Nacionalni spomenici u Tuzli
Usora i Soli</s>

